เทศบัญญัติเทศบาลตำบลบางกระสั้นเทศบัญญัติเทศบาลตำบลบางกระสั้นเรื่องการประปาพ.ศ.๒๕๕๑[๑] โดยที่เป็นการสมควรตราเทศบัญญัติเทศบาลตำบลบางกระสั้นว่าด้วยการประปา พ.ศ. ๒๕๕๑อาศัยอำนาจตามความในมาตรา ๖๐แห่งพระราชบัญญัติเทศบาล พุทธศักราช ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐เทศบาลตำบลบางกระสั้นได้รับความเห็นชอบจากสภาเทศบาลตำบลบางกระสั้นและโดยอนุมัติของผู้ว่าราชการจังหวัดพระนครศรีอยุธยา จึงตราเทศบัญญัติไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลบางกระสั้นเรื่อง การประปา พ.ศ. ๒๕๕๑ข้อ ๒เทศบัญญัตินี้ให้ใช้บังคับกับประปาหมู่บ้านในเขตเทศบาลตำบลบางกระสั้นนับแต่วันถัดจากวันที่ได้ประกาศไว้โดยเปิดเผยที่สำนักงานเทศบาลตำบลบางกระสั้นแล้วเจ็ดวันข้อ ๓บรรดาเทศบัญญัติ ข้อบัญญัติ กฎข้อบังคับ ระเบียบ หรือคำสั่งอื่นใดในส่วนที่บัญญัติไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนหมวด๑การขอใช้น้ำ ข้อ ๔ผู้ประสงค์จะขอใช้น้ำประปาของการประปาเทศบาลตำบลบางกระสั้นจะต้องยื่นคำร้องตามแบบของประปา โดยมีหลักฐานดังต่อไปนี้มาแสดง(๑) สำเนาทะเบียนบ้าน(๒) สำเนาบัตรประจำตัวประชาชน(๓) ถ้าผู้ขอใช้น้ำเป็นนิติบุคคลจะต้องมีหลักฐานการจดทะเบียนตามกฎหมายข้อ ๕เมื่อเจ้าหน้าที่สำรวจคำร้องถูกต้องแล้วจึงจะแจ้งรายการสิ่งของให้ทราบทั้งหมด ซึ่งผู้ขอใช้น้ำประปาจะต้องจัดหาอุปกรณ์เองตามที่เจ้าหน้าที่กำหนดให้ยกเว้นสิ่งของบางรายการต้องใช้ของการประปาเทศบาลตำบลบางกระสั้นโดยจะแจ้งให้ทราบเป็นแต่ละรายการไปข้อ ๖เจ้าหน้าที่ของการประปาเทศบาลตำบลบางกระสั้นจะเป็นผู้ติดตั้งฝัง วางท่อน้ำและอุปกรณ์ต่าง ๆ ในการใช้น้ำประปาจนแล้วเสร็จโดยคิดค่าใช่จ่ายตามอัตราที่สภาเทศบาลตำบลบางกระสั้นกำหนดข้อ ๗มาตรวัดน้ำต้องซื้อของการประปาเทศบาลตำบลบางกระสั้นตามราคาที่สภาเทศบาลตำบลบางกระสั้นกำหนดไว้หากการประปาไม่มีมาตรวัดน้ำจำหน่ายให้และได้ออกหนังสือรับรองให้แล้วผู้ขอใช้น้ำจะต้องจัดหามาตรวัดน้ำสภาพใหม่มาเองและต้องชำระเงินค่าประกันการใช้น้ำตามอัตราที่กำหนดไว้อีกส่วนหนึ่งด้วยหมวด๒การส่งน้ำ ข้อ ๘การประปาจะส่งน้ำให้ใช้เมื่อเจ้าหน้าที่ของการประปาได้ติดตั้งอุปกรณ์ต่าง ๆให้แก่ผู้ใช้น้ำเสร็จเรียบร้อยแล้วและผู้ขอใช้น้ำได้ลงนามในหนังสือรับรองการใช้น้ำครบถ้วนตามระเบียบแล้วข้อ ๙การประปาจะติดตั้งเครื่องกั้นน้ำและมาตรวัดน้ำไว้ในที่อันสมควรโดยผู้ขอใช้น้ำจะต้องรับผิดชอบดูแลรักษา มิให้เกิดการชำรุดเสียหายในกรณีที่การประปาเห็นสมควรต้องย้ายเครื่องกั้นน้ำมาตรวัดน้ำเพื่อใช้ประโยชน์ของการประปาผู้ขอใช้น้ำต้องอนุญาตให้การประปาดำเนินการตามความประสงค์ค่าใช้จ่ายในการนี้ เป็นหน้าที่ของการประปาทั้งสิ้นข้อ ๑๐หากท่อหรืออุปกรณ์ภายในเขตสถานที่ของผู้ใช้น้ำที่อยู่ถัดจากมาตรวัดน้ำเกิดชำรุดรั่วไหลผู้ขอใช้น้ำต้องแจ้งให้เจ้าหน้าที่ของการประปาทราบ เพื่อจะดำเนินการแก้ไข จัดซ่อมโดยทุนทรัพย์ของผู้ใช้น้ำ และหากการชำรุดของเส้นท่อซึ่งผู้ขอใช้น้ำต่อเพื่อใช้น้ำเข้าในบ้านเกิดรั่วไหลแม้เส้นท่อจะอยู่นอกเขตบ้านของผู้ใช้น้ำก็ตาม แต่ถ้าหากอยู่ถัดจากมาตรวัดน้ำถือเป็นหน้าที่ของผู้ใช้น้ำต้องรีบแจ้งให้การประปาทราบเพื่อจะได้รีบซ่อมแซมให้เป็นที่เรียบร้อย มิฉะนั้น การประปาจะคิดค่าเสียหายของน้ำที่ไหลหมดเปลืองไปจากผู้ขอใช้น้ำอีกต่างหากข้อ ๑๑ผู้ขอใช้น้ำจะต้องแจ้งจำนวนก๊อกน้ำเครื่องสุขภัณฑ์ อ่างล้างมือ โถชักโครก โถปัสสาวะฝักบัวหรืออุปกรณ์อื่นใดเพื่อสำหรับใช้น้ำให้เจ้าหน้าที่สำรวจการใช้น้ำของการประปาทราบเมื่อเจ้าหน้าที่ของการประปาติดตั้งอุปกรณ์การใช้น้ำแล้วห้ามผู้ขอใช้น้ำทำการแก้ไข เปลี่ยนแปลงโดยย้ายมาตรวัดน้ำโดยที่มิได้แจ้งให้ทราบเป็นลายลักษณ์อักษรหากเจ้าหน้าที่การประปาตรวจพบว่า ผู้ขอใช้น้ำกระทำผิดเงื่อนไขต้องชดใช้ค่าเสียหายให้การประปาเทศบาลตำบลบางกระสั้น และการประปาเทศบาลตำบลบางกระสั้นมีสิทธิฟ้องร้องดำเนินคดีได้ตามกฎหมายหมวด๓การคิดค่าน้ำประปาและการเก็บเงิน ข้อ ๑๒เทศบาลตำบลบางกระสั้นโดยความเห็นชอบของสภาเทศบาลตำบลบางกระสั้นจะคิดค่าน้ำประปาและค่าบำรุงรักษามาตรวัดน้ำตามอัตราที่กำหนดไว้และประกาศให้ทราบตามความเหมาะสมต่อไปข้อ ๑๓จำนวนเงินค่าน้ำจะคิดเป็นลูกบาศก์เมตรตามจำนวนที่ปรากฏในมาตรวัดน้ำซึ่งเจ้าหน้าที่ของการประปาได้ไปตรวจและกรอกรายการในแบบป. ๔๑/๑ (ใบแจ้งหนี้) ซึ่งมอบไว้ให้แก่ผู้ใช้น้ำเป็นประจำทุกเดือนเว้นแต่กรณีจำเป็นอาจไปตรวจ ๓ เดือนต่อ ๑ ครั้งข้อ ๑๔ในกรณีการใช้น้ำแต่มาตรวัดน้ำชำรุดหรือมีสาเหตุอื่นใดทำให้ไม่สามารถทราบปริมาณน้ำที่ใช้จากมาตรวัดน้ำได้การประปาจะคิดคำนวณน้ำที่ใช้นั้นจากมาตรวัดน้ำในเดือนที่น้ำเดินเป็นปกติย้อนหลัง ๓เดือนรวมกันหารด้วย ๓ ถือเป็นอัตราเฉลี่ย เพื่อเก็บค่าน้ำในเดือนที่มาตรเสีย ชำรุดถ้ามาตรวัดน้ำเสียในเดือนแรกที่ใช้จะคำนวณน้ำที่ใช้นั้นตามที่ได้ใช้ภายหลังเมื่อได้เปลี่ยนหรือแก้ไขมาตรวัดน้ำนั้นดีแล้วข้อ ๑๕ผู้ขอใช้น้ำต้องชำระเงินทุกประเภทในทันทีที่พนักงานเก็บเงินนำบิลน้ำประปามาขอรับมิฉะนั้น จะต้องนำเงินไปชำระเอง ณ สำนักงานเทศบาลตำบลบางกระสั้นในเวลาราชการภายใน๗ วัน นับแต่วันที่รับใบทวงหนี้ หากไม่ชำระภายในกำหนดเวลาดังกล่าวการประปามีสิทธิจะงดการส่งน้ำและอาจฟ้องร้องดำเนินคดีตามกฎหมายเพื่อเรียกค่าเสียหายและหากผลการดำเนินคดีตามกฎหมายสิ้นสุดลงผู้ขอใช้น้ำประปาประสงค์จะขอใช้น้ำประปาอีก จะต้องชำระเงินที่ติดค้างทั้งหมดและเสียค่าติดตั้งมาตรเพื่อใช้น้ำต่อไปทุกครั้งข้อ ๑๖ถ้าผู้ขอใช้น้ำประสงค์จะโอนสิทธิการใช้น้ำหรือทรัพย์สินอื่นใดซึ่งเป็นกรรมสิทธิ์ของการประปาเทศบาลตำบลบางกระสั้นจะต้องแจ้งความประสงค์เป็นลายลักษณ์อักษร การซื้อ ขาย การโอน สถานที่ซึ่งทรัพย์สินของการประปาติดตั้งอยู่ไม่มีผลบังคับถึงทรัพย์สินของการประปาทุกกรณีจนกว่าจะได้ปฏิบัติตามเทศบัญญัตินั้นแล้ว ยกเว้นการโอนสิทธิให้แก่ทายาทโดยธรรมข้อ ๑๗อัตราค่าจำหน่ายน้ำค่าบำรุงรักษามาตร ค่าแรงงานอื่น ๆ เทศบาลตำบลบางกระสั้นจะได้วางระเบียบกำหนดอัตราไว้ตามความเหมาะสมซึ่งเมื่อได้ประกาศแล้ว ถือว่ามีผลบังคับใช้หมวด๔การทั่วไป ข้อ ๑๘หากผู้ขอใช้น้ำจะเลิกใช้น้ำหรือย้ายที่อยู่จะต้องแจ้งเป็นลายลักษณ์อักษรล่วงหน้าต่อการประปาเทศบาลตำบลบางกระสั้นไม่น้อยกว่า๓ วันข้อ ๑๙หากผู้ขอใช้น้ำย้ายไปโดยไม่ได้แจ้งยกเลิกใช้น้ำผู้เข้าอยู่ใหม่จะรับช่วงการใช้น้ำต้องรับผิดชอบสำรองหนี้ที่คนเก่าค้างอยู่และเทศบาลตำบลบางกระสั้น อาจเรียกเงินประกันการใช้น้ำอีกส่วนหนึ่งด้วยก็ได้ข้อ ๒๐หากผู้ใช้น้ำสงสัยว่ามาตรวัดน้ำคลาดเคลื่อนจะขอให้การประปาทำการตรวจสอบให้ก็ได้ โดยยื่นความจำนงเป็นลายลักษณ์อักษรถ้าปรากฏว่าคลาดเคลื่อนจริงการประปาจะคิดคำนวณน้ำที่ใช้ตามเกณฑ์ที่ทดสอบได้ว่าคลาดเคลื่อนข้อ ๒๑หากผู้ขอใช้น้ำประปาจะนำน้ำที่การประปาส่งไปให้เพื่อประกอบกิจการเกี่ยวกับน้ำสำหรับอุปโภค- บริโภค ให้ยื่นความจำนงต่อการประปาเทศบาลตำบลบางกระสั้นเป็นลายลักษณ์อักษรเมื่อได้รับอนุญาตและปฏิบัติถูกต้องตามระเบียบแล้วจึงจะขายได้ข้อ ๒๒เจ้าหน้าที่ของการประปาเทศบาลตำบลบางกระสั้นมีสิทธิที่จะเข้าตรวจตราท่อมาตรวัดน้ำตลอดจนอุปกรณ์การใช้น้ำภายในเขตสถานที่ของผู้ใช้น้ำได้ตั้งแต่พระอาทิตย์ขึ้นจนพระอาทิตย์ตกเมื่อได้รับแจ้งจากผู้ใช้น้ำและมีสิทธิที่จะปฏิบัติการอันสมควรแก่ทรัพย์สินเหล่านั้นเพื่อให้เกิดผลดีแก่การประปาเทศบาลตำบลบางกระสั้นได้โดยผู้ขอใช้น้ำจะต้องอำนวยความสะดวกให้ทุกประการข้อ ๒๓ผู้ขอใช้น้ำประสงค์จะใช้เครื่องสูบน้ำเพื่อกิจการใดก็ตามต้องทำบ่อหรือที่พักน้ำแล้วใช้เครื่องสูบน้ำจากบ่อ หรือที่พักนั้นห้ามทำการสูบจากเส้นท่อทุกชนิดโดยตรงข้อ ๒๔เทศบาลตำบลบางกระสั้นขอสงวนสิทธิ์ในการจ่ายน้ำให้ผู้ใช้น้ำทุกเวลาและทรงไว้ซึ่งสิทธิที่จะงดการส่งน้ำในเวลาใดชั่วคราว โดยไม่ต้องแจ้งแก่ผู้ใช้น้ำตามความจำเป็นข้อ ๒๕หากผู้ขอใช้น้ำฝ่าฝืนเทศบัญญัตินี้หรือระเบียบอื่นใดซึ่งสืบเนื่องกับเทศบัญญัตินี้หรือไม่ปฏิบัติตามคำแนะนำตักเตือนโดยชอบของเจ้าหน้าที่การประปาเทศบาลตำบลบางกระสั้นทรงไว้ซึ่งสิทธิที่จะงดการส่งน้ำให้ใช้ทันทีข้อ ๒๖ ในกรณีผู้ใช้น้ำยื่นคำร้องขอหยุดใช้น้ำชั่วคราวเทศบาลตำบลบางกระสั้นจะต้องถอดมาตรและอุปกรณ์อื่น ๆไปเก็บรักษาไว้จนกว่าผู้ใช้น้ำจะยื่นคำร้องต่อเทศบาลตำบลบางกระสั้นเพื่อขอใช้น้ำต่อทั้งนี้ ต้องไม่เกิน ๖ เดือน นับแต่วันที่แจ้งขอหยุดใช้น้ำ ถ้าเกิน ๖ เดือน อุปกรณ์ดังกล่าวจะตกเป็นของการประปาเทศบาลตำบลบางกระสั้นผู้ใช้น้ำดังกล่าวจะเรียกร้องเอาทรัพย์สินคืนหรือขอสิทธิการใช้น้ำต่อไม่ได้นอกจากจะดำเนินการเช่นเดียวกับผู้ขอใช้น้ำใหม่ข้อ ๒๗ให้นายกเทศมนตรีตำบลบางกระสั้นรักษาการตามเทศบัญญัตินี้และให้มีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๗ ตุลาคม พ.ศ. ๒๕๕๑สมทรงลีวัฒนะนายกเทศมนตรีตำบลบางกระสั้นปริยานุช/ผู้จัดทำ๙กุมภาพันธ์ ๒๕๕๓นันท์นภัสร์/ตรวจ๙กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนที่ ๒๒ ง/หน้า ๑๖๙/๔ กุมภาพันธ์ ๒๕๕๓